**ΕΚΔΟΣΗ 3 ICS2**

**Μεταβατική περίοδος: Χορήγηση παραθύρου εγκατάστασης**

Οι οικονομικοί φορείς με ελληνικό EORI, οι οποίοι ενδιαφέρονται να χρησιμοποιήσουν ένα παράθυρο εγκατάστασης για το ICS 2 έκδοση 3, πρέπει να υποβάλουν αίτηση στις ελληνικές τελωνειακές αρχές πριν την σχετική ημερομηνία έναρξης λειτουργίας της εφαρμογής τους, ως εξής:

Το αίτημα πρέπει να αποστέλλεται στις υπηρεσίες της ΑΑΔΕ μέσω ηλεκτρονικού ταχυδρομείου στα email ICS2\_tradesupport@aade.gr και icis\_AIS@aade.gr

To αίτημα μπορεί να διατυπωθεί ως ελεύθερο κείμενο, και πρέπει να περιλαμβάνει υποχρεωτικά τις ακόλουθες πληροφορίες:

1. Πλήρης Επωνυμία και διεύθυνση
2. Αριθμός EORI
3. Ρόλος στην εφοδιαστική αλυσίδα για το ICS2 π.χ. Θαλάσσιος Μεταφορέας, Φορέας διαμεταφοράς και logistics (house level), Φορέας παροχής υπηρεσιών ταχυμεταφοράς, Αντιπρόσωπος των ανωτέρω, Παραλήπτης
4. Επιθυμητό χρονικό πλαίσιο για το παράθυρο εγκατάστασης π.χ. – «ημερομηνία έναρξης από ……… έως ……..»
5. Ημερομηνία κατά την οποία ο οικονομικός φορέας σχεδιάζει να λειτουργήσει παραγωγικά για την έκδοση 3του ICS2 .
6. Λόγοι για τους οποίους ζητείται παράθυρο εγκατάστασης ·
7. Στοιχεία Υπεύθυνου επικοινωνίας
8. Επωνυμία και EORI του παρόχου υπηρεσιών πληροφορικής (εάν υπάρχει).

Ως γλώσσα θα χρησιμοποιηθεί η Ελληνική ή η Αγγλική και οι πληροφορίες θα πρέπει να αποσταλούν υπογεγραμμένες από νόμιμο εκπρόσωπο της εταιρείας για τον σκοπό αυτό ( και από τον service provider υπό την προϋπόθεση ότι έχει εξουσιοδοτηθεί από τον ενδιαφερόμενο οικοδομικό φορέα ). Σε περίπτωση αντιπροσώπευσης η ύπαρξη εξουσιοδότησης θα πρέπει να είναι εφικτό να ελεγχθεί όταν το ζητήσουν οι τελωνειακές αρχές .

Οι οικονομικοί φορείς θα λάβουν την επιβεβαίωση από τις υπηρεσίες της ΑΑΔΕ και θα επικοινωνήσουν για οποιοδήποτε άλλη σχετική πληροφορία (icis\_AIS@aade.gr , ICS2\_tradesupport@aade.gr)

Τέλος παρακαλούνται οι οικονομικοί φορείς με ελληνικό ΕORI που δεν έχουν υποβάλλει χρονοδιάγραμμα δοκιμών αυτοσυμμόρφωσης στο γραφείο υποστήριξης (icis\_AIS@aade.gr ) να το υποβάλουν το συντομότερο δυνατό προκειμένου με την σειρά μας να ενημερώσουμε τις υπηρεσίες της Ε. Επιτροπής οι οποίες είναι αρμόδιες να οργανωνόσουν εγκαίρως τα δοκιμές αυτές.